Diari Oficial de la Generalitat Valenciana


Sumari del DOGV 9094, del 27-05-2021 (2021/5299)

Informació pública de l'expedient de revisió de l'autorització ambiental integrada número 376/AAI/CV, atorgada per a una explotació avícola de gallines de posta situada al terme municipal de Catadau, per a l'adaptació al que es recull en el document de conclusions de millors tecnologies disponibles (MTD) per al sector de la cria intensiva d'ocells de corral.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9094

Data del DOGV
:   27-05-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/5299


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de revisió de l'autorització ambiental integrada número 376/AAI/CV, atorgada per a una explotació avícola de gallines de posta situada al terme municipal de Catadau, per a l'adaptació al que es recull en el document de conclusions de millors tecnologies disponibles (MTD) per al sector de la cria intensiva d'ocells de corral. [2021/5299]  
  
En el DOUE del 21 de febrer de 2017 es publica la Decisió d'Execució (UE) 2017/302 de la Comissió de 15 de febrer de 2017 per la qual s'estableixen les conclusions sobre les millors tècniques disponibles (MTD) en el marc de la Directiva 2010/75/UE del Parlament Europeu i del Consell respecte a la cria intensiva d'ocells de corral o de porcs.  
  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 127/20 IPPC, relatiu a Avícola Hermanos Cervera, SL, que té com a objecte la revisió de l'autorització ambiental integrada d'una explotació avícola de gallines de posta, les dades de la qual són els següents:  
Titular: Avícola Hermanos Cervera, SL.  
Emplaçament: parcel·les 83, 88 i 91 del polígon 6 del TM de Catadau (València).  
Capacitat: L'explotació avícola disposa actualment d'autorització ambiental integrada per a 189.040 places de gallines de posta en tres naus.  
Documentació: Quadre i Memòria tècnica sobre la implantació de les Millors Tècniques Disponibles (MTDs) en explotació avícola de posta a Catadau (València).  
Cosa que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per part de les corporacions i particulars interessats, les al·legacions que estimen convenients.  
Durant aquest termini, els interessats podran examinar la documentació relativa al citat expedient en el portal web Expedients en tràmit d'informació pública (art. 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, amb aquest enllaç:  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
  
Una vegada haja finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 12 de maig de 2021.- El director general de Qualitat i Educació Ambiental: Joan Piquer Huerga.